**Utprøving av holdbarhet på DiaCell I + II + III fra DiaMed.**

To sett celler med lotnr. 0608(094/104).55.x (utløpsdato 24.12.07) ble prøvd parallelt. Det ene stod framme i romtemperatur hele tiden, mens det andre stod framme på dagtid (ca. 7 timer), og ble ellers oppbevart i kjøleskap ved 2 – 8 º C.

Det ble utført antistoffscreening daglig med disse cellene og forskjellige fortynninger av anti-Fyb, samt Anti-D Reference Reagent.

Anti-D Referense Reagent er den kontrollen som blir brukt som daglig kontroll ved antistoffscreening.

Anti-Fyb fra Biotest ble fortynnet i 4% albumin til 1:50, 1:100, 1:150, 1:200 og 1:250. Anti-Fyb er valgt som kontroll fordi Duffy-antigenene er de som først blir svekket hvis kvaliteten på cellene er dårlig.

Undersøkelsen ble utført i tidsrommet 4/12-07 – 17/12-07 på Coombs Anti-IgG kort lotnr. 50540.52.05.

***Resultat:***

*Anti-D Reference Reagent* hadde samme reaksjon på begge sett hele perioden (2+/2+/-).

*Anti-Fyb*

|  |  |  |  |
| --- | --- | --- | --- |
|  | Celle I  Fya+ Fyb+ | Celle II  Fya+ Fyb- | Celle III  Fya- Fyb+ |
| 1:50 | 2+ | - | 2+ |
| 1:100 | 2+ | - | 2+ |
| 1:150 | ++ | - | 2+ |
| 1:200 | + | - | 2+ |
| 1:250 | (+) | - | + |

Reaksjonene var like sterke hele tiden på begge sett.

***Konklusjon:***

Celler fra DiaMed til antistoffscreening/identifikasjon på gelkort er holdbare inntil 14 dager i romtemperatur. (Siden ID-DiaPanel fra DiaMed består av celler som er behandlet på samme måte som DiaCell I + II + III går jeg ut fra at holdbarheten er lik ).

Jeg kommer til å endre holdbarheten på cellene i prosedyrene etter hvert som de skal revideres. Jeg ønsker også å begynne og bruke en fortynning av anti-Fyb som daglig kontroll ved screening både på GelStation og manuelt, og bare bruke Anti-D Reference Reagent som ukentlig kontroll. Dette innføres så snart det er praktisk mulig.

Tønsberg 19. desember 2007

Norunn Ulvahaug